ઇન્ફોસિસમાંથી વિશાલ સિક્કાએ રાજીનામું આપ્યા પછી . હાલ જ્યાં ઇન્ફોસિસના નવા સીઓઓ અને મેનેજીંગ ડાયરેક્ટની શોધખોળ પૂર જોશમાં ચાલી રહી છે . ત્યાં જ તેવા ખબર આવ્યા છે કે ઇન્ફોસિસના કો - ફાઉન્ડર નંદન નીલેકની પાછા ઇન્ફોસિસમાં જોડાઇ શકે છે . સુત્રોથી પ્રાપ્ત થતી માહિતી મુજબ આવનારા સમયમાં નંદન નીલેકની ઇન્ફોસિસમાં પાછા જોડાઇ કોઇ મહત્વનું પદ સંભાળે તેવી સંભાવનાઓ પ્રબળ છે . જો કે તે સીઓઓનું પદ તો નહીં જ સંભાળે પણ તેવા કોઇ મહત્વનો રોલ સંભાળશે જેના કારણે કંપનીને મુશ્કેલીની આ પરિસ્થિતિમાંથી બહાર લાવી શકાય . નોંધનીય છે કે હાલ વિશાલ સિક્કાના રાજીનામાં પછી કંપનીની ઇમેજ ફરી એક વાર મુશ્કેલીમાં પડી છે . ત્યારે ઇન્ફોસિસની હાલત ફરી સુધારવા માટે હાલ તો નીલેકની પડદાની પાછળ રહીને મહત્વની ભૂમિકા ભજવી રહ્યા છે તેવું જાણવા મળ્યું છે . સાથે જ તેવું માનવામાં આવી રહ્યું છે કે ઇન્ફોસિસના પહેલા સીઇઓ એન . આર . નારાયણમૂર્તિને નીલેકની હાલ સંપૂર્ણ સપોર્ટ આપી રહ્યા છે . ઉલ્લેખનીય છે કે વિશાલ સિક્કાના રાજીનામાં બાદ આરોપોનો કાદવ નારાયણમૂર્તિ પર પણ ઉછળ્યો હતો . ત્યારે ઇન્ફોસિસને મુશ્કેલીમાંથી બહાર નીકાળવા માટે નંદન નિલેકની પર નારાયણમૂર્તિ સાથે જોડાયા છે તેવી જાણકારી સુત્રોથી મળી રહી છે .